*„TERVEZET”*

**Olcsva Község Önkormányzata Képviselő-testületének**

**......./2020. (… ....) önkormányzati rendelete**

**az Önkormányzat 2020. évi költségvetéséről**

Olcsva Község Önkormányzatának Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (2), 34. § (2), 97. § (2), bekezdéseiben, Magyarország helyi önkormányzatairól szóló 2011. évi CLXXXIX. törvény 143. § (4) bekezdésében, valamint Magyarország központi költségvetéséről szóló 2019. évi LXXI. törvény 74. § (3) bekezdésében kapott felhatalmazás alapján, az Alaptörvény 32. cikk (1) bekezdés f) pontjában biztosított feladatkörében eljárva a következőket rendeli el:

1. A rendelet hatálya

1. § A rendelet hatálya az ~~Önkormányzatra~~, a Képviselő-testületre, annak bizottságára terjed ki.

2. A költségvetés bevételei és kiadásai

2. § (1) A Képviselő-testület az önkormányzat 2020. évi költségvetését:

a) költségvetési bevételeinek főösszegét 95 656 E Ft-ban,

ebből:

aa) a működési bevételek összegét 78 102 E Ft-ban

ab) a felhalmozási bevételek összegét 17 554 E Ft-ban

b) költségvetési kiadásainak főösszegét 118 585 E Ft-ban,

ebből:

ba) működési kiadások összegét 76 284 E Ft-ban

bb) felhalmozási kiadások összegét 42 301 E Ft-ban

c) költségvetési hiányát 22 929 E Ft-ban

ebből:

ca) működési célú többletét 1 818 E Ft-ban

cb) felhalmozási célú hiányát 24 747 E Ft-ban

hagyja jóvá.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1. melléklete* alapján határozza meg a Képviselő-testület.

(3) A költségvetési bevételek és költségvetési kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban a *1.1., 1.2., 1.3. mellékletek* részletezik.

(4) A működési és felhalmozási célú bevételi és kiadási előirányzatok mérlegszerű bemutatását önkormányzati szinten a 2*. és a 3. melléklet* részletezi.

(5) A működési hiány belső finanszírozásának érdekében a Képviselő-testület az előző év költségvetési pénzmaradványának igénybevételét, továbbá a Magyarország 2020. évi központi költségvetéséről szóló 2019. évi LXXI. törvény 3. melléklete szerinti, önkormányzatok rendkívüli támogatása igénybevételét rendeli el.

(6) A felhalmozási hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből és az előző év költségvetési pénzmaradványának igénybevételével történik.

(7) A normatív hozzájárulásokat jogcímenként a Képviselő-testület a *7. melléklet* alapján hagyja jóvá.

3. A költségvetés részletezése

3. § A Képviselő-testület az Önkormányzat 2020. évi költségvetését részletesen a következők szerint állapítja meg:

(1) Az Önkormányzat költségvetésében szereplő beruházások kiadásainak beruházásonkénti részletezését a *8. melléklet* szerint határozza meg.

(2) Az Önkormányzat költségvetésében szereplő felújítások kiadásainak felújításonkénti részletezését a *9. melléklet* szerint határozza meg.

(3) Az Önkormányzat adósságot keletkeztető ügyletekből és kezességvállalásokból fennálló kötelezettségeit a *4. melléklet* részletezi.

(4) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *5. melléklet* tartalmazza.

(5) Az Önkormányzat 2020. évi adósságot keletkeztető fejlesztési céljait a *6. melléklet* részletezi.

(6) Az önkormányzat által nyújtott működési célú és egyéb támogatásokat a *10. melléklet* szerint határozza meg.

(7) Az EU-s támogatással megvalósuló programot és projektet a *11. melléklet* szerint hagyja jóvá.

(8) A 2. § (1) bekezdésében megállapított bevételek és kiadások önkormányzati, megoszlását, többéves kihatással járó döntéseit, közvetett támogatásait, előirányzat felhasználási tervét valamint szociális kiadásait az *1,2.,3.,4.,5. tájékoztató mellékletek*, az éves (engedélyezett) létszám-előirányzatot és a közfoglalkoztatottak létszámát a *6. tájékoztató melléklet* szerint határozza meg.

4. § (1) Az Önkormányzat a kiadások között 200 E Ft általános tartalékot állapít meg.

(2) A tartalékkal való rendelkezés jogáról a polgármester, a hitelfelvételről a Képviselő-testület dönt.

5. § Az Önkormányzat 2020. évi létszám-előirányzatát 5, a közfoglalkoztatottak létszám-előirányzatát 6 főben állapítja meg a Képviselő-testület.

4. A költségvetés végrehajtásának szabályai

6. § (1) Az önkormányzati szintű költségvetés végrehajtásáért a Polgármester, a könyvvezetéssel kapcsolatos feladatok ellátásáért a Jegyző a felelős.

(2) Az Önkormányzat gazdálkodásának biztonságáért a Képviselő-testület, a gazdálkodás szabályszerűségéért a Polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

7. § (1) Rendkívüli támogatás igényléséről a működőképességet veszélyeztető helyzet esetében a Polgármester gondoskodik, külön képviselő-testületi döntés alapján.

(2) A finanszírozási bevételekkel és kiadásokkal kapcsolatos hatásköröket a Képviselőt-testület gyakorolja.

8. § (1) A Képviselő-testület a főállású polgármester részére cafetéria juttatás keretében bruttó 200.000 Ft - személyi jövedelemadót, illetve egészségügyi hozzájárulást is tartalmazó - összegben biztosít keretet, melyet összevontan a személyi juttatások, valamint a dologi kiadások előirányzatai tartalmaznak.

5. Az előirányzatok módosítása

9. § (1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönt.

(2) A Képviselő-testület a jóváhagyott kiadási előirányzatok között átcsoportosítás jogát minden esetben fenntartja magának.

(3) A Képviselő-testület az előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, június 30-ig, november 30-ig, valamint az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

(4) Ha év közben az Országgyűlés – a helyi önkormányzatot érintő módon – a normatív hozzájárulások, támogatások előirányzatait zárolja, azokat csökkenti, vagy törli, az intézkedés kihirdetését követő legközelebbi – szükség esetén rendkívüli - ülésre a Képviselő-testület elé kell terjeszteni a költségvetési rendelet módosítását.

(5) Amennyiben az Önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a Polgármester a Képviselő-testületet tájékoztatja.

6. A költségvetés végrehajtásának ellenőrzése

10. § (1) Az önkormányzat gazdálkodásának ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért a jegyző felelős.

(2) Az Önkormányzat a belső ellenőrzés kialakításáról a Beregi Többcélú Önkormányzati Kistérségi Társulás útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# Záró és vegyes rendelkezések

11. §Ez a rendelet a kihirdetését követő napon lép hatályba.

Borbás Judit dr. Deák Ferenc

polgármester jegyző

Ellenőrizte: ……………………….

Feketéné dr. Lázár Emese aljegyző

Az előterjesztés és a rendelet-tervezet törvényességi szempontból megfelel.

Olcsva, 2020. február 6.

dr. Deák Ferenc jegyző

ÁLTALÁNOS INDOKOLÁS

I.

A helyi önkormányzatok működésének szervezeti kereteit és rendjét a helyi önkormányzatokról szóló 2011. évi CLXXXIX. törvény (a továbbiakban: Mötv.) keretjellegűen szabályozza. A Magyarország Alaptörvénye, illetőleg az önkormányzatokról szóló 2011. évi CLXXXIX. törvény szabályozza a helyi képviselő-testület azon jogát, hogy a feladatkörében törvény felhatalmazása alapján, annak végrehajtására önkormányzati rendeletet alkothat.

A jogszabály-tervezet elkészítésekor figyelembe kellett venni a jogalkotásról szóló 2010. évi CXXXX. törvény 3. §-ban megfogalmazott azon rendelkezést, mely szerint a jogszabályban nem ismételhető meg olyan jogszabály rendelkezése, amellyel a jogszabály az Alaptörvény alapján nem lehet ellentétes, azaz sem szó szerint, sem tartalmilag nem vehető át olyan rendelkezés, melyet valamely magasabb szintű jogszabály már tartalmaz.

A jogszabály-tervezet elkészítésekor Magyarország 2020. évi központi költségvetéséről szóló 2019. évi LXXI. törvényt rendelkezéseit kellett alkalmazni.

Az önkormányzatok a kötelezően ellátandó, törvényben meghatározott feladatok ellátása működési kiadásainak fedezetét az Országgyűlés a feladatfinanszírozás rendszerén keresztül, feladatalapú támogatással biztosítja. A feladatfinanszírozási rendszerben a kötelezően ellátandó feladatokhoz az Országgyűlés a jogszabályokban meghatározott közszolgáltatási szintnek megfelelő támogatást biztosít.

A költségvetési bevételeket és kiadásokat kötelező és önként vállalt, illetve állami (államigazgatási) feladatok szerinti bontásban is be kell mutatni.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (4) bekezdése alapján a költségvetési rendeletben működési hiány nem tervezhető.

*RÉSZLETES INDOKOLÁS*

1. §-hoz

A rendelet szervezeti (személyi) hatályát szabályozza oly módon, hogy az mely önkormányzati szervekre terjed ki.

1. §-hoz

A költségvetési bevételek és költségvetési kiadások főösszegeit tartalmazza és ezen belül a költségvetési hiány összegét, megbontva működési és felhalmozási cél szerint. Külön mellékletben kerülnek bemutatásra az önkormányzat működési célú, illetve felhalmozási célú bevételei és kiadásai. Külön melléklet részletezi az Önkormányzat állami költségvetésből juttatott normatív támogatásait.

1. §-hoz

A jogszabályi előírásoknak megfelelően külön mellékletek részletezik az Önkormányzat költségvetésében szereplő beruházásokat, felújításokat. A jogszabályi követelményeknek megfelelően a rendelet mellékleteiben részletesen bemutatásra kerülnek az Önkormányzat adósságot keletkeztető ügyletekből és kezességvállalásokból fennálló kötelezettségei, valamint az Önkormányzat saját bevételei az adósságot keletkeztető ügyletből származó tárgyévi fizetési kötelezettség arányának megállapításához.

Az Önkormányzat által 2020-ban nyújtani kívánt céljellegű támogatások szintén külön mellékletben kerülnek bemutatásra. A rendeletben külön-külön mérlegekben kerülnek bemutatásra a kötelező, az önként vállalt, illetve állami (államigazgatási) feladatokkal kapcsolatban tervezett bevételi, illetve kiadási előirányzatok.

Az EU-s támogatással megvalósuló projektek ismertetését a rendelet külön melléklete tartalmazza, amennyiben arra az év folyamán sor kerül.

1. §-hoz

A jogszabályi előírásoknak megfelelően a költségvetési rendelet általános tartalékot állapít meg. A Képviselő-testület rendelkezési jogát állapítja meg a hitel-felvételről, valamint a polgármesterét a tartalék felhasználásáról. A tartalék esetében célszerű a döntési jogkört alsóbb szintekre delegálni, az esetleges gyors beavatkozás lehetőségének megteremtése érdekében.

1. §-hoz

A rendelet az éves létszám előirányzatot, illetve a közfoglalkoztatottak létszámát e szakaszban állapítja meg.

1. §-hoz

A gazdaságos, hatékony és eredményes gazdálkodásra vonatkozóan tartalmaz előírásokat.

1. §-hoz

A költségvetési hiány finanszírozási módját tartalmazza, figyelembe véve, hogy működési hiány nem tervezhető.

1. §-hoz

A köztisztviselők részére megállapított – törvényi minimumnak megfelelő - cafetéria keretet tartalmazza. A köztisztviselők esetében a cafetéria juttatás a köztisztviselői illetményalap (2020-ban 38.650 Ft.) ötszöröse erejéig kötelező, ezen juttatásra jogosult a főállású polgármester is.

1. §-hoz

A költségvetési rendelet módosítására, az azzal kapcsolatos hatáskörökre, határidőkre, a beszámoló, a pénzmaradvány felülvizsgálatára vonatkozóan ír elő kötelezettségeket.

1. §-hoz

A költségvetési szervek gazdálkodásának ellenőrzéséről rendelkezik.

1. §-hoz

A rendelet hatályba lépéséről rendelkezik.

II.

Az Áht. 24. § (4) bekezdése által előírt mérlegek, kimutatások indokolása, ami tartalmazza

1. *az Önkormányzat költségvetési mérlegét közgazdasági tagolásban (összes bevételét, és kiadását),*
2. *előirányzat felhasználási tervét,*
3. *a többéves kihatással járó döntések számszerűsítését évenkénti bontásban és összesítve,*
4. *a közvetett támogatásokat (pl: adóelengedéseket, adókedvezményeket) tartalmazó kimutatást.*
5. *az Áht. 29/A. § szerinti tervszámoknak (saját bevételek és adósságot keletkeztető ügyletekből eredő fizetési kötelezettségeknek a költségvetési évet követő három évre várható összegeinek a tervszámai) megfelelően a költségvetési évet követő három év tervezett előirányzatainak keretszámait főbb csoportokban, az ettől való eltérések esetén az indoklást.*

III.

A hiány finanszírozása

A költségvetési hiány belső finanszírozására szolgáló pénzforgalom nélküli bevételek az előző évek pénzmaradványának igénybevétele.